ዋልታ ቴሌቪዥን ነገ የሙከራ ሥርጭቱን ይጀምራል
 ዋልታ ኢንፎርሜሽን ማዕከል የቴሌቪዥን የሙከራ ሥርጭት ፕሮግራሙን ነገ ይጀምራል፡፡ከማዕከሉ በተገኘው መረጃ መሰረት ለሶስት ወር ያህል የሚቆየው የሙከራ ሥርጭት ነገ ጠዋት ከ12 ሠዓት ጀምሮ ይተላለፋል፡፡ለተከታታይ 18 ሰዓታት በናይልሳት አየር ላይ ይውላል፡፡የሙከራ ስርጭቱ ከተባበሩት አረብ ኤሚሬቶች(ዱባይ) የሚተላለፍ ሲሆን ወደ መደበኛ ፕሮግራሙ ሲሸጋገር ከኢትዮጵያ ብሮድካስት ባለስልጣን በሚሰጠው ፈቃድ መሰረት ሥርጭቱን ከአዲስ አበባ ያስተላልፋል፡፡በሙከራ ሥርጭቱ የቱሪዝም መስህቦች፣ የልማት ሥራዎች፣ አጫጭር ፕሮግራሞችና የተለያዩ ዘጋቢ ፊልሞችና ሙዚቃዎች እንደሚተላለፍ ተገልጿል፡፡ማዕከሉ ላለፉት 22 ዓመታት ያካበተውን ሰፊ ልምድ በመጠቀም በዋልታ ቴሌቪዥን ዘጋቢ ፊልሞች፣ በገፅታ ግንባታ ላይ ያተኮሩ መረጃዎችን ለሕብረተሰቡ በማድረስ ብሔራዊ መግበባትን ለማጠናከር በሚያስችሉ ሥራዎች ላይ ትኩረት ያደርጋል፡፡ሥርጭቱን በናይል ሳት በፍርኩዌንሲ 12604፣ ፖላራይዜሽን ሆሪዞንታል፣ ሲምቦል ሬት 27500 እና ኤፍኢሲ 5/6 ላይ ማግኘት ይቻላል፡፡ዋልታ ቴሌቪዥን የሥርጭት ፕሮግራሙን በአማርኛ ቋንቋ የሚጀምር ሲሆን በቀጣይም በተለያዩ የሀገር ውስጥና የውጭ ቋንቋዎችም ስርጭቱን በማስተላለፍ ተደራሽቱን እንደሚያሰፋ ተመልክቷል፡፡ዋልታ ኢንፎርሜሽን ማዕከል ታህሳስ 16 ቀን1986 ዓ.ም ተመስርቶ የተለያዩ መረጃዎ ሰጭ ፣አስተማሪና አዝናኝ ፕሮግራሞችን እያስተላለፈ ይገኛል፡፡